ਡੇਵਿਡ ਹਾਰਵੇ
ਡੇਵਿਡ ਡਬਲਿਊ ਹਾਰਵੇ ਐਫਬੀਏ (ਜਨਮ 31 ਅਕਤੂਬਰ 1935) ਪ੍ਰਸਿੱਧ ਮਾਰਕਸਵਾਦੀ ਅਤੇ ਸਮਾਜਕ ਭੂਗੋਲਵੇਤਾ ਅਤੇ ਸਮਾਜਕ ਸਿਧਾਂਤਕਾਰ ਹਨ। ਉਹ ਨਿਊਯਾਰਕ ਸਿਟੀ ਯੂਨੀਵਰਸਿਟੀ ਦੇ ਗਰੈਜੂਏਟ ਸੈਂਟਰ ਵਿਖੇ ਮਾਨਵ-ਵਿਗਿਆਨ ਅਤੇ ਭੂਗੋਲ ਦੇ ਪ੍ਰੋਫੈਸਰ ਹਨ। ਉਸ ਨੇ 1961 ਵਿੱਚ ਕੈਮਬਰਿਜ ਯੂਨੀਵਰਸਿਟੀ ਤੋਂ ਭੂਗੋਲ ਵਿੱਚ ਆਪਣੀ ਪੀ ਐੱਚ ਡੀ ਪ੍ਰਾਪਤ ਕੀਤੀ। ਹਾਰਵੇ ਨੇ ਬਹੁਤ ਸਾਰੀਆਂ ਪੁਸਤਕਾਂ ਅਤੇ ਨਿਬੰਧ ਲਿਖੇ ਹਨ ਜੋ ਆਧੁਨਿਕ ਭੂਗੋਲ ਦੇ ਵਿਕਾਸ ਵਿੱਚ ਉੱਘਾ ਸਥਾਨ ਰੱਖਦੇ ਹਨ। ਉਹ ਸ਼ਹਿਰ ਦੇ ਹੱਕ ਦੇ ਵਿਚਾਰ ਦਾ ਸਮਰਥਕ, ਅਤੇ ਇਸ ਦੇ ਨਾਲ ਨਾਲ ਉੱਭਰ ਰਹੇ ਸਾਂਝੀਵਾਲਤਾ ਦੇ ਸਮਾਜ ਲਈ ਅੰਤਰਰਾਸ਼ਟਰੀ ਸੰਗਠਨ ਦੀ ਅੰਤਰਿਮ ਕਮੇਟੀ ਦਾ ਮੈਂਬਰ ਹੈ।